Linguas irocuoi

La linguas irocuoi ia es parlada par la americanes orijinal de partes de Canada este e la SUA, de la norde e sude de Lago Erie e la Rio San Laurens, desendente asta New York e Pennsylvania, con otra grupos en Carolina Norde, Tennesse este e Georgia norde (la tuscaroras e la tsalagis). En la eda colonial, la tuscaroras ia vade a New York per abita con la "sinco nasiones", e la tsalagis ia es forsada de sua abitas a Oklahoma par la militar de la SUA en la sentenio 19 – un aveni nomida "La Curso de Larmas."

La familia de linguas irocuoi conteni 11 linguas:

Irocuoi norde
 Tuscarora-notouai
 1. Tuscarora
 2. Notoe (estinguida)
 Irocuoi de lago
 3. Huron-uiandot (estinguida; poca datos; probable multe linguas simil, incluinte neutral, tionantati, uenro, e eri)
 4. Laurensian (estinguida; probable multe linguas simile)
 Irocuoi propre (ance nomida la irocuoi de sinco nasiones)
 5. Onondaga
 6. Suscuehanoc (estinguida; ance nomida andaste, conestoga, andastoeronon, mincua)
 Seneca-caiuga
 7. Seneca
 8. Caiuga
 Mohauk-oneda
 9. Mohauk
 10. Oneda
Irocuoi sude
 11. Tsalagi

Categoria:Linguas american orijinal
Categoria:Americanes orijinal
Categoria:Familias de linguas